ΦΥΛΛΟ ΕΡΓΑΣΙΑΣ 2 24/3/20

ΟΝΟΜΑ\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ΤΟ ΘΥΜΩΜΕΝΟ ΚΑΡΑΒΙ

Σαν το σύννεφο τρέχει, σαν ίσκιος διαβαίνει.

Τα πανιά του φουσκώνουν στο πρίμο αγεράκι.

Κάπου πρέπει να χιμήξει, καθώς το γεράκι.

Τ’ είναι κείνο στη θάλασσα την αφρισμένη;

Να ’τανε τάχα πλεούμενο; Να ’ναι καράβι;

Τρομαγμένα τα κύματα φεύγουν μπροστά του.

Μια σηκώνεται ορθό, μια βυθίζεται κάτου,

Μια πηδάει στον αφρό κι απ’ τον ήλιο ανάβει.

Πες αλήθεια, της θάλασσας είσαι στοιχειό;

Ποιαν εκδίκηση τρέχεις απόψε να πάρεις;

Στο τιμόνι ποιον έχεις; Και μου ’πε:

- Ο Κανάρης με πηγαίνει στη Χιό!

Ζαχαρίας Παπαντωνίου

Το ποίημα αναφέρεται στην ανατίναξη της τουρκικής ναυαρχίδας -το ηρωικό κατόρθωμα του Κανάρη –που έγινε στο λιμάνι της Χίου το 1822 (το δεύτερο χρόνο της επανάστασης του1821) .

Η επανάσταση της Χίου(1822) εξαγρίωσε τον Σουλτάνο. Έτσι, ο Οθωμανικός στόλος υπό την ηγεσία του Καρά Αλί έπλευσε προς τη Χίο για να καταστείλει την επανάσταση . Ο Οθωμανικός στρατός προχώρησε σε εκτεταμένες λεηλασίες και σφαγές του άμαχου πληθυσμού.

Ο Κανάρης θέλησε να εκδικηθεί τους Τούρκους για τις σφαγές στη Χίο. Έτσι τον Ιούνιο του 1822 ξεκίνησε από τα Ψαρά μαζί με άλλους συντρόφους του για το λιμάνι της Χίου.

ΕΡΩΤΗΣΕΙΣ

1. Πώς παρομοιάζει ο ποιητής το καράβι του Κανάρη;

2. Γιατί το καράβι είναι θυμωμένο;

3.Ποιος είναι ο προορισμός του καραβιού και ποιος είναι ο σκοπός του ταξιδιού του;

4.Να γράψετε στο τετράδιό σας πληροφορίες για έναν ήρωα της Ελληνικής Επανάστασης του 1821 (σε 10 γραμμές περίπου )

ΜΕΛΛΟΝΤΑΣ ΣΥΝΤΕΛΕΣΜΕΝΟΣ

Μέχρι το απόγευμα θα έχω διαβάσει τα μαθήματά μου.

Με τη δύση του ήλιου θα έχουμε γυρίσει στο σπίτι μας .

Το ρήματα θα έχω διαβάσει , θα έχουμε γυρίσει είναι σε χρόνο συντελεσμένο μέλλοντα.

ΜΑΘΑΙΝΩ

|  |
| --- |
| Μέλλοντας Συντελεσμένος  |
| Ενεργητική φωνή | Παθητική φωνή |
| Θα έχω ντύσει | Θα έχω ντυθεί |
| Θα έχεις ντύσει | Θα έχεις ντυθεί |
| Θα έχει ντύσει | Θα έχει ντυθεί |
| Θα έχουμε ντύσει | Θα έχουμε ντυθεί |
| Θα έχετε ντύσει | Θα έχετε ντυθεί |
| Θα έχουν ντύσει | Θα έχουν ντυθεί |

|  |
| --- |
| Μέλλοντας Συντελεσμένος  |
| Ενεργητική φωνή | Παθητική φωνή |
| Θα έχω χάσει | Θα έχω χαθεί |
|  |  |
|  |  |
|  |  |
|  |  |
|  |  |

 Ο μέλλοντας συντελεσμένος φανερώνει κάτι που θα είναι τελειωμένο στο μέλλον σε μια ορισμένη στιγμή (πριν αρχίσει κάτι άλλο)

ΜΑΘΑΙΝΩ ΣΥΜΠΛΗΡΩΣΕ

Συμπληρώνω τον πίνακα

1) Να συμπληρώσεις τον πίνακα μεταφέροντας τα ρήματα από την ενεργητική φωνή στην παθητική φωνή και αντίστροφα .(στο ίδιο πρόσωπο)

|  |
| --- |
| Μέλλοντας συντελεσμένος  |
| Ενεργητική φωνή  | Παθητική φωνή |
| θα έχει πληρώσει |  |
|  | θα έχουν φανερωθεί |
| θα έχεις στολίσει |  |
|  | θα έχετε κρυφτεί |
| θα έχουμε κρατήσει |  |